Gandia es coordina per la solidaritat
18 junio 2018

## Gandia es coordina per la solidaritat18 junio 2018Última actualización: 15 julio 2025

![](../gestion/img/_AO_7637-copia.jpg)  
  

L'Ajuntament de Gandia va convocar fa pocs dies una reunió amb les entitats socials de la ciutat per tal d’abordar la possible arribada de persones migrades a bord de l’"Acuarius", així com coordinar tant les necessitats i la solidaritat que a la nostra ciutat està rebent, com les campanyes per fer pedagogia davant les tragèdies humanitàries i els drets fonamentals de les persones. Principalment amb L’Assemblea Local de Creu Roja Gandia, que gestiona l'assistència a persones refugiades a la nostra ciutat, i també Càritas Gandia, que està dins del protocol de persones refugiades de la Generalitat Valenciana.

S’hi va acordar centralitzar les mostres de solidaritat del veïnat de Gandia, tant particulars (hi ha gent que vol acollir a persones), com entitats (els bombers o el Consell dels Joves de Gandia, que han posat a la nostra disposició les seus instal·lacions), a través del correu i telèfon de la Generalitat: aquarius@112cv.gva.es i (+34) 96 342 80 99 i de l'Agència PANGEA a Gandia: pangea@gandia.org .

Com ja vam anunciar, l’Ajuntament posarà a disposició de les persones de l'Acuarius 2 vivendes cedides i públiques per si finalment vingueren a la nostra ciutat.

**Dia Mundial de les Persones Refugiades**

D’altra banda, el **regidor de Cooperació, Nahuel González**, ha fet una crida a participar en el Dia Mundial de les Persones Refugiades, que tindrà lloc el pròxim dimecres, 20 de juny, de 10:00 a 13:30, a l'Ajuntament de Gandia. On hi haurà artistes, teatre, jocs infantils i una lectura de manifest.